
Adatkezelési tájékoztató
a Nemzeti Kulturális Támogatáskezelőnek közalkalmazotti és gyakornoki jogviszony létesítésének előkészítéséhez, illetve kezdeményezéséhez kapcsolódó adatkezeléseihez
A Nemzeti Kulturális Támogatáskezelő (a továbbiakban: NKTK vagy adatkezelő) ezúton tájékoztatja a vele közalkalmazotti vagy hallgatói munkaszerződés alapján gyakornoki jogviszonyt létesíteni kívánó természetes személyt (a továbbiakban: pályázó vagy érintett) a kiírt álláspályázattal, az adatkezelőhöz benyújtott álláspályázatok, önéletrajzok ügyintézésével összefüggésben rögzített személyes adatai kezeléséről, azok védelme érdekében tett intézkedéseiről, valamint jogai gyakorlásának lehetőségeiről és módjáról. 

1. Az adatkezelő

1.1. Adatkezelő megnevezése: Nemzeti Kulturális Támogatáskezelő (NKTK)
Képviseli: dr. Simon-Holló Márta mb. főigazgató
Székhelye: 1085 Budapest, Gyulai Pál utca 13.
Telephelye: 1143 Budapest, Szobránc utca 6-8.
E-mail: allaspalyazatok@nktk.hu

1.2. Adatvédelmi tisztviselő: dr. Péter-Szabó Katalin
E-mail: kozadat@nktk.gov.hu

2. Az adatfeldolgozó
Az adatkezelő adatfeldolgozó személyt nem vesz igénybe.

3.Az adatkezelés alapjául szolgáló jogszabályok
Az NKTK Magyarország Alaptörvényével összhangban különösen, de nem kizárólagosan az alábbi jogszabályokra figyelemmel biztosítja a személyes adatok védelmét:
a) az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: GDPR);
b)) a közalkalmazottak jogállásáról szóló 1992. évi XXXIII. törvény (továbbiakban: Kjt.);
c) a közszférában alkalmazandó nyugdíjpolitikai elvekről szóló 1700/2012. (XII. 29.) Korm. határozat (a továbbiakban: Korm. határozat)
d) a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről 230/2012. (VIII. 28.) Korm. rendelet.
Az NKTK az adatvédelmi szabályrendszerének kialakítása során figyelembe veszi továbbá a 95/46/EK irányelv 29. cikke alapján létrejött EU Adatvédelmi Munkacsoport, valamint az EDPB (European Data Protection Board) iránymutatásait.

4. Az adatkezelés jogalapja és célja, a kezelt adatok köre
Az NKTK a közalkalmazotti, illetve a gyakornoki jogviszony létesítésének előkészítése, illetve kezdeményezése során a munka törvénykönyvéről szóló 2012. évi I. törvény 10. § -11/A. § rendelkezéseinek, a Kjt. 20-20/A. §-ában foglaltaknak megfelelően, a személyes adatok védelméhez való jog tiszteletben tartásával jár el.
Az adatkezelés célja az NKTK meghirdetett közalkalmazotti álláshelyének (gyakornoki helyének) betöltése, az NKTK állláspályázati felhívásai, és minden további közzétett álláshirdetése kapcsán a pályázati eljárás és kiválasztás lebonyolítása, a megfelelő pályázó kiválasztása a munkakör ellátására. A kiválasztás során az adatkezelés a pályázó pályázatának fogadásához, értékeléséhez, alkalmassága megítéléséhez, foglalkoztatási feltétel teljesülésének ellenőrzéséhez, személyes meghallgatások megszervezéséhez, megtartásához, a pályázóval való kapcsolattartáshoz, értesítéséhez szükséges.

4.1. A közalkalmazotti jogviszony létesítés feltételeinek ellenőrzése, beérkezett álláspályázatok, önéletrajzok alapján 
	Adatkezelés jogalapja
	Kezelt adatok köre

	A
GDPR 6. cikk (1) bekezdés
c) pontján alapul, tekintettel a Kjt. 20. §-20/A. §-aira.

	önéletrajz és annak melléklete, korábbi foglalkoztatási jogviszonyának
adatai, továbbá az adott munkakör
betöltése kapcsán a kinevezés feltételeinek
ellenőrzéséhez szükséges adatok, a képzettségi,
képesítési követelményeknek történő
megfelelést igazoló személyes adatok, egészségügyi alkalmasságra vonatkozó adatok (alkalmas/nem alkalmas)



4.2. A gyakornoki jogviszony létesítés feltételeinek ellenőrzése, beérkezett álláspályázatok, önéletrajzok alapján 
	Adatkezelés jogalapja
	Kezelt adatok köre

	Az adatkezelés a GDPR 6. cikk (1) bekezdés b) pontján alapul, az a szerződés megkötését megelőzően az érintett kérésére történő lépések megtételéhez, gyakornoki jogviszony létesítéséhez szükséges
	Az érintett által az önéletrajzában és annak mellékletében megadott személyes adatok (különösen természetes személyazonosító adatok, motivációs levél, elérhetőség), illetve a 230/2012. (VIII.28.)
Korm.rendeletben
meghatározott adatok,
különösen: Név,
Állampolgárság, Születési

hely, idő, Anyja születési
neve, Állandó lakcím,
Tartózkodási cím; Hallgatói azonosító
száma, Adóazonosító
jele, TAJ száma)



4.3. A pályázat eredménytelensége esetén az érintett adatainak további kezelése jövőbeni álláspályázatok betöltéséhez
	Adatkezelés jogalapja
	Kezelt adatok köre

	Az adatkezelés a GDPR 6. cikk (1) bekezdés a) pontján alapul, az érintett hozzájárulását adta személyes adatainak további kezeléséhez (legfeljebb 1 év időtartamra)
	önéletrajz és annak melléklete, korábbi foglalkoztatási jogviszonyának
adatai, továbbá az adott munkakör
betöltése kapcsán a kinevezés feltételeinek
ellenőrzéséhez szükséges adatok, a képzettségi,
képesítési követelményeknek történő
megfelelést igazoló személyes adatok



5. Adattovábbítás, hozzáférés a személyes adatokhoz
A jogszabályok alapján rögzített és tárolt személyes adatok továbbítására külső
szervhez kizárólag abban az esetben és abban a körben kerül sor, amelyre jogszabály vagy végrehajtható hatósági határozat kötelezi az adatkezelőt.
Az NKTK a kiválasztott pályázó foglalkozás-egészségügyi alkalmasságának előzetes megállapítása érdekében a Keltexmed Egészségügyi Szolgáltató Kft. (székhely: 1117 Budapest, Fehérvári út 44 A. ép. I. em. 101-105.) részére ad át a vizsgálat lefolytatásának kezdeményezéséhez szükséges adatokat
Amennyiben pályázó nyugdíjasnak minősül, akkor a közalkalmazotti jogviszony létrejöttét megelőzően adatkezelő a Társadalmi Kapcsolatokért és Kultúráért Felelős Minisztérium Személyügyi Főosztályához (1055 Budapest, Szemere utca 6. továbbítja pályázó kinevezéshez szükséges személyes adatait a Korm. határozat alapján a Kormány véleményének kikérésére irányuló eljárás lefolytatása érdekében.

6. A kezelt adatok forrása és az adatkezelés időtartama
A kezelt adatok forrása az érintett által megadott adatok. 
Az álláspályázatokat az NKTK a meghirdetett közalkalmazotti álláshely (gyakornoki hely) betöltéséig kezeli, majd a nyertes pályázó adatait kivéve azokat törli. A nyertes pályázó adatait a közfeladatot ellátó szervek iratkezelésére vonatkozó jogszabályi követelmények szerint iktatja, és az iktatott iratok között a mindenkor hatályos irattári tervben meghatározott selejtezési időig, illetve – ennek hiányában – levéltárba adásáig kezeli. Ezt követően az Ltv. szerint levéltárba adandó iratokban foglalt adatok kivételével az NKTK az adatot törli (iratokat selejtezi), illetve a levéltárba adással a személyes adatok kezelése az NKTK-nál megszűnik.
A pályázó írásbeli hozzájárulása alapján - a pályázata eredménytelensége esetén - a pályázati anyagát az NKTK a kiválasztási adatbázisában legfeljebb a pályázati eljárás lezárását követő egy évig megőrzi üres álláshely betöltése érdekében. Pályázati felhívás nélkül benyújtott önéletrajzokat az NKTK legfeljebb egy évig tárolja az érintett személyes adatainak kezeléséről szóló, a hozzájárulást megelőző tájékoztatásával és írásbeli hozzájárulásával.
7. Adatbiztonsági intézkedések
A közalkalmazotti és gyakornoki jogviszony létesítésének előkészítéséhez, illetve kezdeményezéséhez kapcsolódó összefüggésben megadott személyes adatok kezelésére kizárólag az NKTK illetékes közalkalmazottjai, kizárólag feladatkörükben eljárva jogosultak.
Az NKTK megfelelő biztonsági és informatikai biztonsági intézkedésekkel gondoskodik a megadott személyes adatok védelméről, többek között a jogosulatlan hozzáférés, a jogosulatlan megváltoztatás és törlés ellen. A papír alapon tárolt személyes adatokat tartalmazó iratokat külön iktatókönyvben iktatja, zárható szekrényben a Humánpolitikai Igazgatóság őrzi, amelyhez az NKTK közalkalmazottja a munkáltató engedélyével, munkaköri feladatai ellátásához szükséges mértékben férhet hozzá, a hozzáférést papír alapon nyilván tartja.
Az NKTK épületeibe, a megbízási szerződés teljesítése céljából történő beléptetésre vonatkozó adatkezelési tájékoztató az NKTK portaszolgálatán belépéskor elérhető.

8. Az adatkezeléssel kapcsolatos jogai
A hozzáféréshez való jog
Az érintett jogosult arra, hogy az 1. pontban megadott elérhetőségeken keresztül az adatkezelőtől tájékoztatást kérjen arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy
• az adatkezelő - milyen személyes adatait; - milyen jogalapon; - milyen adatkezelési cél miatt;- mennyi ideig kezeli; továbbá, hogy
• kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;
• milyen forrásból származnak a személyes adatai (amennyiben nem az érintett bocsátotta azokat a rendelkezésére);
• az adatkezelő alkalmaz-e automatizált döntéshozatalt, valamint annak logikáját, ideértve a profilalkotást is.
Az adatkezelő az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségeken alapuló, észszerű mértékű díjat számíthat fel. Az adatbiztonsági követelmények teljesülése és az érintett jogainak védelme érdekében az adatkezelő köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött.
A helyesbítéshez való jog
Az érintett személy az 1. pontban megadott elérhetőségeken keresztül, írásban kérheti, hogy az adatkezelő módosítsa valamely személyes adatát (például bármikor megváltoztathatja az e-mail címét vagy telefonszámát). Az adatkezelő a kérelmet legfeljebb egy hónapon belül teljesíti, és erről az általa megadott elérhetőségre küldött levélben értesíti.

A törléshez való jog
Az érintett személy az 1. pontban megadott elérhetőségeken keresztül írásban kérheti az adatkezelőtől személyes adatainak a törlését, amennyiben az adatkezelés jogosulatlanul történik.
A törlési kérelmet az adatkezelő abban az esetben utasítja el, ha rendelkezik jogalappal az adatok további tárolására, felhasználására. Ilyen eset például az, ha az adatkezelő jogszabályi kötelezettsége fennáll. Amennyiben azonban nincs ilyen kötelezettség, vagy az adatok kezelésére más jogalap, akkor az adatkezelő a kérelmet legfeljebb egy hónapon belül teljesíti, és erről az e célból megadott elérhetőségre küldött levélben értesíti az érintettet. Az érintett hozzájárulása alapján történt adatkezelés esetén a hozzájárulás visszavonása nem érinti a visszavonás előtti adatkezelés jogszerűségét.
A zároláshoz (adatkezelés korlátozásához) való jog
Az érintett személy az 1. pontban megadott elérhetőségeken keresztül, írásban kérheti, hogy a személyes adatait az adatkezelő zárolja (az adatkezelés korlátozott jellegének egyértelmű jelölésével és az egyéb adatoktól elkülönített kezelés biztosításával). A zárolás addig tart, amíg az érintett által megjelölt indok szükségessé teszi az adatok tárolását.
Az adat zárolását kérheti az érintett például abban az esetben, ha úgy gondolja, hogy az adatkezelő az adatait jogellenesen kezelte, azonban az általa kezdeményezett hatósági vagy bírósági eljárás érdekében szükséges az, hogy az adatot az adatkezelő ne törölje. Ebben az esetben a hatóság vagy a bíróság megkereséséig az adatkezelő tovább tárolja a személyes adatot, ezt követően törli az adatokat.
A tiltakozáshoz való jog
Az érintett személy az 1. pontban megadott elérhetőségeken keresztül saját helyzetével kapcsolatos okokból bármikor tiltakozhat az adatkezelés ellen, - amennyiben a személyes adatok kezelése a GDPR 6. cikk (1) bekezdésének e) pontja alapján az adatkezelőre ruházott közhatalmi jogosítvány gyakorlásának keretében végzett feladat végrehajtásához, vagy a GDPR 6. cikk (1) bekezdésének f) pontja alapján az adatkezelő vagy egy harmadik fél jogos érdekeinek érvényesítéséhez szükséges - ha álláspontja szerint az adatkezelő a személyes adatát a jelen adatkezelési tájékoztatóban megjelölt céllal összefüggésben nem megfelelően kezelné. Ebben az esetben az adatkezelőnek kell igazolnia, hogy a személyes adat kezelését olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.
Adathordozhatósághoz való jog
Az érintett hozzájárulásán alapuló automatizált adatkezelés tekintetében az 1. pontban megadott elérhetőségeken keresztül jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, amennyiben az adatkezelés a GDPR 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy a 6. cikk (1) bekezdésének b) pontja szerinti szerződésen alapul, és az adatkezelés automatizált módon történik. Továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta.
9. Az érintett adatkezeléssel kapcsolatos jogérvényesítési lehetősége
A személyes adatok kiemelt védelmének biztosítása érdekében a személyes adatok kezelésével kapcsolatos kérdésekkel, panasszal, illetve észrevételekkel a kozadat@nktk.gov.hu elektronikus levélcímen az érintett közvetlenül fordulhat az NKTK-hoz.
Az NKTK az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet a kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az NKTK a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatás elektronikus úton kerül megadásra, kivéve, ha az érintett azt másként kéri.
Ha az NKTK nem tesz intézkedéseket az érintett kérelme nyomán, tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a Nemzeti Adatvédelmi és Információszabadság Hatóságnál, és élhet bírósági jogorvoslati jogával.
Az NKTK a kért információkat és tájékoztatást díjmentesen biztosítja. Ha az érintett kérelme egyértelműen megalapozatlan vagy – különösen ismétlődő jellege miatt – túlzó, az NKTK – figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre – ésszerű díjat számolhat fel, vagy megtagadhatja a kérelem alapján történő intézkedést.
Az NKTK minden olyan címzettet tájékoztat az általa végzett valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az NKTK tájékoztatja e címzettekről.
Az NKTK az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az NKTK az adminisztratív költségeken alapuló, ésszerű mértékű díjat számíthat fel. Ha az érintett elektronikus úton nyújtotta be a kérelmet, az információk elektronikus formátumban kerülnek rendelkezésre bocsátásra, kivéve, ha az érintett másként kéri.
Minden olyan személy, aki a GDPR megsértésének eredményeként vagyoni vagy nem vagyoni kárt szenvedett, az elszenvedett kárért az adatkezelőtől vagy – amennyiben bevonásra kerül - az adatfeldolgozótól kártérítésre jogosult. 
Az érintett az általa tapasztalt jogellenes adatkezelés esetén elsősorban az NKTK-hoz mint személyes adatainak kezelőjéhez fordulhat a jogsérelem orvoslása érdekében, illetve vizsgálatot kezdeményezhet a Nemzeti Adatvédelmi és Információszabadság Hatóságnál (NAIH), vagy bírósághoz fordulhat. A bíróság az ügyben soron kívül jár el. A perre a Fővárosi Törvényszék (1055 Budapest, Markó u. 27.) az illetékes, azonban a per az azt kezdeményező személy választása szerint a lakóhelye vagy tartózkodási helye szerinti bíróság előtt is megindítható. A NAIH-nál (1055 Budapest, Falk Miksa utca 9-11., ugyfelszolgalat@naih.hu) bejelentéssel bárki vizsgálatot kezdeményezhet arra hivatkozással, hogy személyes adatai kezelésével kapcsolatban jogsérelem következett be, vagy annak közvetlen veszélye fennáll.
Adatkezelő fenntartja annak jogát, hogy jelen Adatkezelési Tájékoztatót megváltoztassa. Erre különösen akkor kerülhet sor, ha jogszabály azt kötelezővé teszi. Az adatkezelés megváltozása nem jelentheti a személyes adatok céltól eltérő kezelését. Az erre vonatkozó tájékoztatást az adatkezelő előzetesen közzéteszi honlapján.
[bookmark: _GoBack]
Budapest, 2026. szeptember 16. 

